Document ID: 32007D0556

KOMMISSIONENS BESLUTNING
af 1. august 2007
om ændring af beslutning 2006/415/EF for så vidt angår visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet
(meddelt under nummer K(2007) 3696)
(EØS-relevant tekst)
(2007/556/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
under henvisning til Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (3), særlig artikel 63, stk. 3, og
ud fra følgende betragtninger:
(1)
Ved Kommissionens beslutning 2006/415/EF af 14. juni 2006 om visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet og om ophævelse af beslutning 2006/135/EF (4) er der fastsat visse beskyttelsesforanstaltninger, der skal gennemføres med henblik på at forhindre spredning af denne sygdom, herunder oprettelse af et område A og et område B efter udbrud eller mistanke om udbrud af sygdommen.
(2)
Efter et udbrud af højpatogen aviær influenza af subtype H5N1 i Tjekkiet vedtog Kommissionen beslutning 2007/434/EF af 21. juni 2007 om ændring af beslutning 2006/415/EF for så vidt angår visse beskyttelsesforanstaltninger over for højpatogen aviær influenza af subtype H5 hos fjerkræ i Tjekkiet (5).
(3)
Nogle dage senere vedtog Kommissionen beslutning 2007/454/EF af 29. juni 2007 om ændring af beslutning 2006/415/EF om beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet (6) for at bekræfte de midlertidige beskyttelsesforanstaltninger, der var fastsat ved beslutning 2007/434/EF vedrørende område A og B i Tjekkiet samt varigheden af denne regionalisering.
(4)
Efter et udbrud af højpatogen aviær influenza af subtype H5N1 i Tyskland vedtog Kommissionen beslutning 2007/483/EF af 9. juli 2007 om ændring af beslutning 2006/415/EF om visse beskyttelsesforanstaltninger over for højpatogen aviær influenza af subtype H5N1 hos fjerkræ i Tyskland (7).
(5)
Ved Kommissionens beslutning 2007/496/EF af 13. juli 2007 om ændring af beslutning 2006/415/EF for så vidt angår visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet (8) bekræftedes de midlertidige beskyttelsesforanstaltninger, der var fastsat ved beslutning 2007/483/EF vedrørende område A og B i Tyskland. Dertil kommer, at afgrænsningen af spærrezonerne og varigheden af Tjekkiets foranstaltninger blev ændret for at tage hensyn til en ændring af den epidemiologiske situation i landet.
(6)
Den 12. juli 2007 indberettede Tjekkiet to yderligere bekræftede udbrud på fjerkræbedrifter beliggende i område A, hvilket kræver, at anvendelsen af beskyttelsesforanstaltningerne i Tjekkiet forlænges. Af hensyn til klarheden i fællesskabslovgivningen bør spærrezoner i område A i Tjekkiet desuden opføres i alfabetisk rækkefølge, uden at der skelnes mellem beskyttelseszoner og overvågningszoner.
(7)
Beslutning 2006/415/EF bør derfor ændres i overensstemmelse hermed.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2006/415/EF erstattes af teksten i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 1. august 2007.

Labels: 3
0
18
6